Aiemmin:
Murhaaja ei ajattele niin kuin muut. Vain samanlainen voi napata hänet.
Teillä ei ole todisteita. - Vapauta hänet.
Teet virheen.
Tiedän, millaista on osoittaa murhaajaa, eikä kukaan kuuntele.
Älä valehtele minulle, tri Lecter. - En usko, että veljeni lopettaa.
Jos haluat tappaa hänet, odota, että selviät siitä.
Tai palkkaa joku siihen. - Olet Hannibalin terapeutti.
Minä uskon sinua.
Minkä vastauksen tahdot kuulla, Will?
Se, mitä nyt tapahtuu ja on tapahtumassa, on vastaukseni.
Haluan, että tunnustat.
Myönnä, mikä olet.
Pitääkö minun julistaa itseni hirviöksi -
samalla, kun itse kiellät, että sisälläsi kasvaa sama hirviö?
Mikset vetoa parempaan luontooni?
En tiennytkään, että sinulla on sellainen.
Kukaan ei voi tietää toisesta kaikkea, jollei rakasta tätä.
Rakkauden ansiosta näemme rakkaissamme potentiaalia.
Rakkauden ansiosta hekin näkevät potentiaalinsa.
Rakkauden osoittaminen tekee potentiaalista todellisuutta.
Lupasin sinulle tilinteon.
Sen aika on nyt.
Ihana tuoksu.
Sacromonte-munakas maksan ja kateenkorvan kanssa.
Sacromonte oli mustalaisalue Granadassa.
Kävin siellä, kun olin nuori.
En ole käynyt siellä. - Etkö?
Rakastuin siellä moneen asiaan, etenkin tähän ruokaan.
Muistan aikani siellä elävästi, kuin olisin maalannut sen mieleeni.
Pelkäsin ennen, että menettäisin muistini.
Nyt antaisin paljon, että voisin unohtaa joitakin asioita.
Kiitokseni Granadan mustalaisalueelle.
Muisti tekee hetkistä ikuisia, mutta unohdus tervehdyttää mielen.
Unohtaminen on hyvästä.
Mitä yrität unohtaa, Jack?
Epäilyksen. Avasin oven epäilylle.
Epäilyn minua kohtaanko? - Williä.
En voi enää keskustella Willin mielentilasta -
ilman hänen suostumustaan.
Will on potilaani. Nyt hän on työnantajani, ei FBI.
Toivottavasti terapia auttaa.
Terapia auttaa vain, kun haluamme tietää, millaisia todella olemme -
emmekä vain sitä, millaisia haluamme olla.
Kadutko mitään?
Jokainen valinta sisältää katumuksen mahdollisuuden.
Mutta jos päätän olla tekemättä jotain, siihen on yleensä hyvä syy.
Minua kaduttaa monikin asia.
Elämä ilman katumusta ei ole elämää.
Kadun sitä, mitä tein talleilla.
Sinulla oli onnea, että olin paikalla.
Ei, ei...
Onnekkuus ei ole sama asia kuin virheen tekeminen.
Tein virheen, kun annoin sinun estää minua.
Et siis kadu sitä, että vedit liipaisimesta.
Vaan sitä, ettei se onnistunut.
Tuo kuulostaa oikealta.
Sinun täytyy muuttaa käytöstäsi, ettet tunne toiste samoin, Will.
Sopeudu...
Kehity...
Tule haluamaksesi.
Aivan.
Haluan, että suljet silmäsi.
Kuvittele tapahtumista versio, jota et kadu.
Mitä sinä näit?
Hukatun tilaisuuden.
Tuntea samoin kuin silloin, kun tapoin Garret Jacob Hobbsin.
Tuntea samoin kuin...
...kuin silloin, kun luulin tappaneeni sinut.
Miltä se tuntui?
Tunsin -
hiljaisen voimantunteen.
Hyvä.
Muista se tunne.
Poistun rakennuksesta usein sama ilme kasvoillani.
Oletko tri Lecterin potilas? - Anteeksi kuinka?
Näytät tutulta. Joko tunnen sinut jostakin tai tiedän sinut jostakin.
Olen se, joka ei tappanut kaikkia niitä ihmisiä.
Kaikilla on ihmisyysmittari, joka värähtää, kun näemme muita.
Kerrohan, Margot, mikä sinulla värähtää, kun näet veljesi?
Ei ainakaan ihmisyysmittarini.
Et näe veljessäsi mitään ihmisyyden perusominaisuuksia.
Epäinhimillistät häntä samoin kuin hän sinua.
Ainakaan minusta ei koskaan tule pahinta ihmistä, jonka tunnen.
On yleistä nähdä muut epäinhimillisempinä kuin itse on.
Veljeni on epäinhimillisempi. - Ja samalla siis sinäkin.
Epäinhimillistitkö minut juuri?
Psykiatrit, jotka epäinhimillistävät potilaitaan -
pystyvät paremmin tarjoamaan tuskallista mutta tehokasta hoitoa.
Tapasin erään potilaasi, Will Grahamin.
Millaistakohan tuskallista mutta tehokasta hoitoa määräsit hänelle?
Mitä luulet?
Tuet kovasti pyrkimystäni tappaa veljeni.
Arvostan toki tukeasi.
Mutta se pistää miettimään, mitä Will Grahamin haluja tuet.
Millainen psykiatri oikein olet?
Tarkastit taustani ja suositukseni. Tiedät, millainen psykiatri olen.
Alan pikku hiljaa ymmärtää.
Mistä lähtien FBI on tutkinut eläinten hyökkäyksiä?
Siitä lähtien, kun joku pitelee tappajaa hihnassa.
Ruokatorvi on murskana. Pää on melkein irti.
Tämä eläin ei enää pelkää ihmisiä.
Veikkaan karhua tai sutta. - Ne eivät syö tappopaikalla.
Uhria ei ole syöty. Sisäelimet ja vatsa ovat esillä -
mutta niissä ei ole jälkiä puremista.
Vesikauhuinen eläin tappaa syömättä uhrejaan.
Löysimme samanlaisia jälkiä alueella olevasta karjasta.
Suolet ulkona, raajat irrotettuna, mutta kaikki on tallella.
Karjan silpominen saattoi olla harjoittelua.
Hän tappaa uudelleen. Ja tekee sen paremmin.
Hän totuttaa eläintä kaupunkiin. He lähestyvät kaupunkia.
Totuttelevat isompiin saaliisiin.
Hän ei tukahduta eläimen luonnollisia vaistoja, vaan kehittää niitä.
Taistelu viimeiseen asti.
Susi vai karhu?
Tämä on Kevin.
Älä tuijota sitä, tai he vievät sen minulta.
Kaikki on hyvin.
Karhu. Susi.
Metsästävätkö ne yhdessä?
Karhusta voi kouluttaa suden ja sudesta karhun.
Kun sitä jatkaa tarpeeksi pitkään, ne saalistavat yhdessä.
Ajan kanssa -
voisin kouluttaa sinutkin tekemään kaikenlaista, Will.
Sellaisessa ystävyyssuhteessa saisi olla varpaillaan.
Eläimilläkin on ystävyyssuhteita.
Aivan kuten meilläkin.
Olemme samanlaisia.
Yritän pitää sen mielessä.
Ole kiltti, älä syytä eläimiä.
Ihminen on ainoa olento, joka tappaa tappamisen ilosta.
Tapa.
Tekijä ei ole eläin.
Kyse on ihmisestä, joka tahtoo olla eläin.
Luuleeko hän olevansa eläin?
Kyse ei ole siitä, mitä hän uskoo, vaan mitä hän tahtoo.
Mitä hän haluaa?
Hän haluaa raadella.
Tämä ei ole henkilökohtaista.
Hän ei tunne uhrejaan. Hänen ei tarvitse tuntea.
He ovat hänelle vain lihaa. Saalista.
Tämäntasoinen psykoosi ei jää huomaamatta.
Joku jossain on huomannut jotain.
Jos kyse on psykoosista, hän on päässyt sen sisälle.
Hän on kesyttänyt sen ja tehnyt siitä puvun.
Hän on insinööri, tai ainakin ymmärtää tekniikkaa.
Hän osaa rakentaa.
Hän rakensi oman petonsa.
Hän opiskelee saalistajia.
"Yksikään peto ei ole niin raaka kuin ihminen -
jota ohjailee raivon antama voima."
Tämä ei ole raivoa. Raivo on reaktio provokaatioon.
Tämä on jotakin muuta. - Mitä?
Vaistoa. Kyse on hänen ajattelutavastaan.
Jokaisen eläimen ajattelutapa riippuu mielen ja kehon rajoituksista.
Jos kohtaamme rajamme liian aikaisin, emme koskaan löydä voimiamme.
Hän uhrinsa on revitty kappaleiksi. Hän löysi voimansa.
Hän otti voimansa omakseen.
Voisitko kuvitella repiväsi jonkun kappaleiksi?
Vai pidätkö enemmän aseen käytöstä?
Aseista puuttuu läheisyys.
Voit käynnistää tapahtumat aseella, mutta et suorittaa niitä loppuun.
Haaveilet tappavasi minut paljain käsin.
Eikö se toisi suuremman tyydytyksen kuin liipaisemisen vetäminen?
Kyllä.
Kun lähetit miehen tappamaan minut -
kuvittelitko tappavasi minut itse?
Elitkö hänen kauttaan, kuin omat kätesi olisivat kuristaneet minua?
Vai piilottelitko sinä?
En piilotellut, kun yritin tappaa sinut ensimmäisen kerran.
Piilouduit aseen taakse.
Sinun täytyy antaa itsesi luoda intiimi suhde vaistoihisi, Will.
Lähin vastaava puremasäde löytyy luolakarhulta.
Jopa suurin susilaji, hirviösusi, on liian pieni.
Mutta luolakarhu ei tehnyt tätä. - Ne ovat kasvissyöjiä.
Ja hävisivät 28000 vuotta sitten. - Puremavoima kallon kokoon nähden -
ei vastaa näkemiämme vahinkoja.
Mikä vastaisi? - Taljat ja pneumatiikka ehkä.
Varsin kehittynyttä mille tahansa pedolle.
Eläimet muistuttavat ihmisiä enemmän kuin tajuammekaan.
Ja ihmiset muistuttavat eläimiä. Meidät erottaa vain ohut kalvo.
Joidenkin kohdalla tuo kalvo on aivan liian ohut.
Hei, tri Lecter.
Kuinka tällainen näkyy ihmisessä?
Tällaisesta lajidysforiasta kärsivä kärsii muistakin häiriöistä.
Mielialanvaihteluista, masennuksesta, skitsofreniasta...
Yleensäkö?
Voi olla, ettei se näy lainkaan.
Murhaaja on voinut luoda sillan sen välille, ketä hän esittää -
ja kuka hänestä on tullut. - Hän ei rakentanut siltoja.
Hän rakensi puvun.
Hän toivoo muodonmuutosta.
Oletko nähnyt tällaista aiemmin?
Tämä uhkaa rikkoa ammatillisen vaitiolovelvollisuuteni -
joten etenen varoen. - Olet siis nähnyt vastaavaa.
Hoidin aikoinani potilasta, joka vastaa kuvausta. Hän oli teinipoika -
joka kärsi eräänlaisesta identiteettihäiriöstä.
Pitikö poika itseään petoeläimenä?
Hän koki hoidon aikana valaistumisen.
Sillä hetkellä hän ymmärsi olevansa eläin ihmisen kehossa.
Hän eli yksin. Hän piiloutui ja jäljitteli eläinten käytöstä.
Oliko hän harhainen? - Ei välttämättä.
Hän ei uskonut, että muodonmuutos tapahtuisi oikeasti -
mutta se ei estänyt häntä yrittämästä.
Joko hän on aikuinen mies?
Älyn ja itseluottamuksen kartuttua hänen ei enää tarvitse piiloutua.
Mitä hän tarvitsee, tri Lecter?
Raakuutta.
Luonnontieteen museo
Museo on suljettu.
Hei, Randall.
Tri Lecter.
Viehtymyksesi hampaisiin ohjailee aina toimintaasi.
Sanoit samaa, kun olin vastaanotollasi -
ensimmäistä kertaa.
Sanoinko niin?
Sanoit. Minä itkin.
Pelkäsin kertoa sinulle, mikä minua vaivasi -
mutta sinä helpotit oloani. Muillakin kerroilla.
Terapeutin elämä jakautuu neuvonnan ja uteliaisuuden kesken.
Ohjaamme potilaan polulle, mutta emme tiedä, minne polku johtaa.
Olet päässyt pitkälle, Randall.
Siitä on kauan, kun hoidit minua.
Siksi halusinkin puhua kanssasi upeasta edistymisestäsi.
Edes hetken, kahden kesken.
Olen nähnyt, mitä olet tehnyt.
Mitä minä olen tehnyt?
Poraat huutoja kuin kuvanveistäjä pölyä kovasta kivestä.
Sinussa ei enää näy jälkeäkään siitä itkevästä pojasta.
Mitä sinussa näkyy?
Mitä hampaissasi näkyy?
Repaleisia päänahan palasia -
joita seuraa hiuksia kuin pyrstö komeettaa.
Kaunista.
Sinua etsitään.
En usko, että pystyn lopettamaan. - En haluakaan sitä.
Mutta he löytävät sinut, Randall.
Kun he löytävät sinut, on tärkeää, että teet juuri niin kuin sanon.
Halusitteko puhua kanssani? - Randall Tier?
Erikoisagentti Jack Crawford FBI:stä. Tämä on Will Graham.
Kokositko sinä tämän? - Kyllä.
Hyvää jälkeä.
Mikä tuo on? - Se on luolakarhu.
Kokoatko paljonkin luolakarhuja? - Kokoan, puran ja kokoan uudelleen.
Ymmärrät siis niiden mekaniikkaa. - Ymmärrämme luolakarhuja hyvin.
Etelä-Euroopasta on löydetty kymmeniätuhansia fossiileja.
Kysyn, koska luolakarhun kalloa -
käytettiin hiljattain murha-aseena.
Esihistorialliset leuat ja kynnet on tarkoitettu tappamiseen.
Uhrit oli revitty kappaleiksi.
Kallo oli oikea väline hommaan.
Kun katsoo kallon sisään, homman nimi selviää.
Sinulla on ollut ongelmia päässäsi liikkuvien ajatusten takia, vai mitä?
Siitäkö tässä on kyse?
Luuletteko, että tapoin jonkun fossiilin avulla?
Kärsin identiteettihäiriöstä.
Lääkärit sanoivat, ettei sisäinen karttani vastannut todellisuutta.
Tiedätkö, millaista on olla väärässä ihossa?
Voin kuvitella. - Tiedän, kuka olen.
Voin nykyään paljon paremmin.
Olen sosiaalinen, otan lääkkeeni, käyn töissä -
ja olen ahkera työntekijä.
Olen elävä todiste siitä, että mielisairaudet ovat hoidettavissa.
Hei.
Muistatko minut? Tapasimme tri Lecterin vastaanotolla.
Muistan kyllä. Kuinka löysit minut?
Näyttää siltä, että olet kuuluisa.
Et ole itsekään varsinaisesti tuntematon, Margot.
Kurkitko salaa tri Lecterin kalenteria?
Juuri niin minä tein.
Täällä on kylmä. Onko sinulla viskiä?
Mitä Vergerin lihaimperiumin perijätär tekee ovellani?
Veljeni on perijä, en minä.
Minulla on vääränlaiset osat ja vääränlaiset taipumukset.
Et vastannut kysymykseeni.
Tulin kysymään mielipidettäsi. Näin potilaiden kesken.
Mitä mieltä olet tri Lecterin terapiasta?
Riippuu siitä, miksi käyt terapiassa.
Syitä on useita.
Vergerit teurastavat 86000 lehmää -
ja 36000 sikaa päivässä vuodenajasta riippuen.
Vain se osa verilöylystä on kuitenkin julkista.
Entä henkilökohtainen verilöylysi?
Yritin tappaa veljeni.
Oletan, että hän ansaitsi sen.
Todellakin.
Entä sinun henkilökohtainen verilöylysi?
Yritin murhata tri Lecterin.
Ansaitsiko hän sen?
Mitä luulet?
En osaa sanoa.
En minäkään.
Meillä on samanlaisia ongelmia.
Epäilen tosin, että tri Lecter ei neuvonut sinua samoin kuin minua.
Mitä hän sanoi?
Hän sanoi:
"Jos et onnistu ensimmäisellä kerralla, yritä uudelleen."
Olisi mielenkiintoista tietää, mitä tapahtuisi -
jos potilaasi alkaisivat vertailla kokemuksiaan, tri Lecter.
Mitä Randall Tier kertoisi minulle?
Mitä Randall Tier kertoi sinulle?
Hän sanoi voivansa paljon paremmin. Että mielisairauksia voi hoitaa.
Randall Tier on menestystarina.
Uskotko, että hän on syytön? - Uskon -
että terapiasi onnistui.
Olet taitava suostuttelija.
Kuinka monta heitä on? Randall Tierin kaltaisia.
Minun kaltaisiani.
Jokainen potilas on ainutlaatuinen.
Psykiatrisi vieraili luonani sairaalassa ennen oikeudenkäyntiäni.
Tri Du Maurier? - Hän sanoi uskovansa minua.
Hän tiesi, että kaltaisiani oli muitakin. - Kiehtovaa.
Tapoitko hänet? - En.
Mitä ajattelet, kun ajattelet tappamista?
Ajattelen Jumalaa.
Hyvää ja pahaako?
Hyvällä ja pahalla ei ole mitään tekemistä Jumalan kanssa.
Keräilen kirkkojen romahduksia. Näitkö sen uusimman Sisiliassa?
Julkisivu romahti 65 isoäidin päälle jumalanpalveluksen aikana.
Oliko se pahuutta? Oliko se Jumalan työtä?
Jos Hän on tuolla ylhäällä, Hän rakastaa tätä kaikkea.
Lavantauti ja joutsenet ovat peräisin samasta paikasta.
Uskooko Randall Tier Jumalaan?
Ehkä sinun pitäisi jutella herra Tierin kanssa kahden kesken.
Kysyä häneltä, mihin hän uskoo.
Tekojesi yksinäisyyttä tulee kunnioittaa.
Tulin vain kannustamaan sinua.
Tämä on tulemisesi, Randall.
Tämä peto on oma korkeampi itsesi.
Kehonne, äänenne ja tahtonne ovat yhtä.
Ylistä itseäsi.
Hei!
Buster. Buster!
Buster? Buster!
Sanoisin, että olemme tasoissa.
Lähetin jonkun tappamaan sinut.
Sinä lähetit jonkun tappamaan minut.
Tasapeli.
Suomennos: Jutta Jäntti www.btistudios.com